Diari Oficial de la Generalitat Valenciana


Sumari del DOGV 8549, del 16-05-2019 (2019/3987)

Notificació de la sentència dictada en el procediment de separació contenciosa número 795/2018.
-----------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3987


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de separació contenciosa número 795/2018. [2019/3987]  
Part demandant: María del Carmen Sanz Ruiz.  
Part demandada: Alejandro Asensio Bárcenas.  
Sobre separacions contencioses.  
  
En el judici esmentat s'ha dictat la resolució que, literalment, és com segueix:  
  
«Dispositiva  
Estime substancialment la demanda formulada per María Carmen Sanz Ruiz, representada per la procuradora dels tribunals María Amparo Pont Pérez, i assistida per la lletrada María Paz Gómez Sánchez, contra Alejandro Asensio Bárcenas, declarat en rebel·lia per no haver comparegut en aquestes actuacions, i en què ha sigut part el Ministeri Fiscal, i dispose la separació matrimonial de les persones esmentades amb tots els efectes legals a aquesta declaració i les següents mesures definitives:  
  
1) Atribuïsc l'ús i gaudi de l'habitatge familiar, situat a València, carrer de Sants Just i Pastor, número 135-2-4, atés que hi ha un fill, menor d'edat, A. (nascut el 22.06.2002); i l'altre fill, A., és major d'edat (nascut el 30.06.2000). I això juntament amb els mobles, béns i qualsevol altre parament domèstic existent en aquest. Alejandro Asensio Bárcenas Haurà de deixar aquest habitatge, en el termini de 10 dies des de la data d'aquesta sentència.  
2) Respecte al règim de visites, tant ordinàries com extraordinaris del pare amb els seus fills, atesa l'edat d'aquests, es deixa al lliure criteri dels fills amb el pare per a establir-lo. La pàtria potestat serà compartida pels dos progenitors respecte del fill menor, A. No obstant això, la guarda i custòdia del fill menor l'atribuïsc a la mare.  
  
3) Fixe una pensió d'aliments per als fills i a càrrec del pare, per import de 225 euros per a cada fill (en total, 450 euros mensuals), quantitat que s'ha de pagar dins dels cinc primers dies de cada mes, i que cal pagar en el compte bancari que es designe a aquest efecte i que s'actualitzarà anualment de conformitat amb l'Índex de Preus de Consum.  
  
4) Les despeses extraordinàries que es generen en relació amb els menors les pagaran al 50 % els dos progenitors, concretament les de malaltia, incloent-hi les d'ortodòncia, odontologia, i oftalmologia; i les d'educació, com ara les despeses del col·legi al qual assisteixen, activitats extraordinàries, quotes d'AMPA i altres despeses educatives.  
  
5) Per a l'alçament de les càrregues familiars han de pagar el 50 % del préstec hipotecari cadascun dels esposos.  
6) Respecte a la pensió compensatòria (art. 97 del C Civil) i estimant que la separació produeix un desequilibri econòmic a l'esposa en relació amb la seua situació anterior en el matrimoni, i atés el temps de duració transcorregut del matrimoni contret en data 26.02.2000, amb la dedicació de l'esposa a cura dels fills comuns i de la llar familiar, si bé treballa fixa en l'empresa Femesa Energía, SL, amb la categoria professional de netejadora i antiguitat de 05.10.2016, percebent una nòmina amb un total líquid de 696,33 euros mensuals. Alejandro Asensio Bárcenas, treballa per compte d'altri en Mercadona, SA, amb una retribució anual bruta de 24.796,04 euros, i una nòmina mensual neta d'uns 1.500 euros mensuals (14 pagues), aproximadament. Salari, pràcticament el doble del que percep l'actora i d'on es nodria de forma essencial l'economia familiar. Per tant, és procedent l'establiment de tal pensió compensatòria en la suma de 80 mensuals, durant tres anys.  
  
De conformitat amb el que s'estableix en l'article 755 de la Llei d'enjudiciament civil, aquesta sentència de separació, una vegada siga ferma, es comunicarà d'ofici al registre civil en què conste el matrimoni dels litigants.  
Tot això sense fer una condemna especial a les costes d'aquest procediment.  
Així, aquesta és la meua sentència, que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, i se n'inserirà un testimoniatge en les actuacions originals, i que es notificarà a les parts, fent-los saber que contra aquesta sentència poden interposar en aquest jutjat un recurs d'apel·lació, dins dels 20 dies següents al d'haver sigut notificada, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
Ho pronuncie, mane i signe.»  
  
Publicació. L'anterior sentència ha sigut llegida i publicada pel jutge que la va dictar, de forma legal, i el mateix dia de la seua data.  
  
Atés que es desconeix el domicili o la residència actuals de la part demandada, per una resolució del dia de la data, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència a Alejandro Asensio Bárcenas.  
  
València, 15 d'abril de 2019.- La lletrada de l'Administració de justícia: Vicenta María Casañ Arandiga.